《北固山》
元代·行端

三面鲸涛连碧天，金汤形势尚依然。山花黯黯人吹笛，江柳青青客上船。

马带淮云东入浙，雁拖湘水北归燕。武侯一去孙刘死，原野几人耕墓田。

作者简介：（1254—1341）元僧。临海人，字元叟，一字景元，自称寒拾里人，俗姓何。世为儒家。十一岁在馀杭化城院出家。成宗大德中赐号慧文正辩禅师，主中天竺，迁灵隐。后主径山作大护持师二十年。工诗文。有《寒拾里人稿》。